Rebbenesøya

Rebbenesøya (nordsamisk: Ruobbá) er ei øy i Karlsøy og Tromsø kommuner i Troms og Finnmark. Den har et areal på 81,925 km².Det er fergeforbindelse mellom Bromnes øst på Rebbenesøya og Mikkelvik på Ringvassøya.
Troms Kraft planlegger et vindkraftverk ved Måsvik på Rebbenesøya.I Toftefjorden på Rebbenesøya ble tolv norske kommandosoldater fra Kompani Linge angrepet av en tysk minesveiper 30. mars 1943. Den eneste som klarte å flykte var Jan Baalsrud, som greide å rømme til Sverige. Et monument over de drepte står i Toftefjorden. Baalsruds flukt er omhandlet i romanen Ni liv, som senere ble filmatisert av Arne Skouen i Ni liv fra 1957. Flukten ble filmatisert på nytt av Harald Zwart i Den 12. mann fra 2017. I 2001 kom også boken Jan Baalsrud og de som reddet ham skrevet av Tore Haug og Astrid Karlsen Scott.


== Stedsbeskrivelser ==
På Rebbenesøya er det mange fjell som passer bra for turister som liker friluftsliv og fjellturer. Det høyeste punktet er Geittinden, 689 meter over havet.
I Løksfjord er det et fiskemottak som er drevet av Løksfjord AS. Fiskemottaket ble bygd av Kræmer på 1960-tallet. Det er den største bedriften på øya, sysselsetter 10–15 arbeidere og er hjemmehavn for et titalls fiskefartøy. Øyas skole lå i Skogvika og hadde seks elever (2012/2013), men høsten 2015 ble det vedtatt at skolen skulle legges ned. Øya har også en nærbutikk som ligger i Engvik. Navnet Rebbenesøy kommer fra det samiske navnet Ruobbá.
Det tar ca. 1 time og 30 min å kjøre fra Tromsø til Rebbenesøya.
Det er ca. 20 fiskevann på Rebbenesøya.


=== Steder på Rebbenesøya ===


==== Fiskevann ====

Botnvatnet (6,64 ha)
Hølkesfjordvatnet
Nebbesteinvatnet
Finnkjerkvatnet (29,55 ha)
Djupdalsvatnet
Leikjosvannet
Lomvannet
Kuvannet
Bjørnnakkvatnet
Ytrevassdalvatnet
Strompedalvatnet
Kvitvatnet
Øvre Toftefjordvatnet
Nedre Toftefjordvatnet (5,5 ha)
Tomasvatnet
Gammelgårdsvatnet
Pedervatnet
Hanssjursavatnet
Eievatnet (0,707 ha)


==== Elver ====

Vardvikelva
Botnelva
Storelva
Gammelgårdelva
Vassdalelva
Sirivikelva
Trollhammarelva
Kjoselva
Skjellelva
Finnkjerkelva er den mest vannrike elva på øya. Med pH-verdi rund 6,6 (målt 10.12.2012) er den optimal for alle de fiskearter som finnes her i Nord-Norge.


==== Fjell ====

Geittinden (689 moh)
Helvetestinden
Bukketinden
Stortinden
Løkstinden
Godstrandtinden
Multinden
Sandviktinden
Storfjell


==== Bosetningssteder ====

Bromnes
Leirstrand
Rebbenes
Varvik
Boten
Vasvik
Sirivika
Gamvik
Måsvik
Løksfjord
Engvik
Skogvik er en av de største bygdene på øya. Her ligger skolen, og her bor cirka 17 mennesker, som utgjør 27% av befolkning på hele øya.


== Vei ==
Veien på Rebbenesøya begynner nord på Bromnes der ferga legger i land. Den går så videre til et kryss i Finnkjerkkjosen. Sørover finner vi Skogvik, der skolen på øya ligger. Ved veis ende finner du Måsvik. Vestover fra krysset finner du Løksfjord der fiskebruket ligger. Til veis ende der finner du Engvik, hvor butikken ligger. Kommunegrensen går over Olivabakkan. Veien ble bygget på 1960-tallet og ble asfaltert i 2007-2008. Det er 26 km vei på øya. Det er 11 mil fra Rebbenesøya til Tromsø.


== Dyr ==
Ferskvannsfisk:  Ørret, laks og røye.Saltvannsfisk: Torsk, sei, steinbit, flyndre, kveite, sild, hyse, uer og brosme.Amfibier:  Buttsnutefrosk.Pattedyr:  Det har i lang tid vært rein på sommerbeite.  Det finnes elg, mink, oter, røyskatt og mus. Det er sporadisk hval og spekkhogger å se.Fugler:  Her finnes havørn, kongeørn, svartbak, gråmåke, kråke, ravn, hønsehauk, and, grågås, dompap, kjøttmeis, snøspurv, ærfugl og gjøk.Husdyr:  Kyr, sauer, hester, geiter og gris. Fortsatt finnes det katter, hunder og høns. Storfeholdet ble avviklet på 1980-tallet, og saueholdet i 2008.


== Referanser ==


== Eksterne lenker ==
Bent Svinnungs padlesider – rundt Rebbenesøya
Arild Ingebrigtsens padleside – Rebbenesøya rundt
NRK: Gjestfrie Rebbenesøya
Rebbenesøyas plassering i forhold til Tromsø